ועדת הכספים, כנסת 20, פרוטוקול מספר 189, 2015-12-08 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: יש לנו היום צווים, תעריפי מכס.

משה גפני: צו תעריף המכס והפטורים ומס קנייה על טובין (הוראת שעה מס' 11), התשע"ו-2015 (ממירים – הטלת מכס על יבוא ממירים אלקטרוניים).

משה גפני: מי מציג את הצו?

משה גפני: בבקשה.

<קובי בוזו: בוקר טוב.

<קובי בוזו: קובי בוזו, רשות המסים.

<קובי בוזו: לצדי גיא גולדמן.

<קובי בוזו: לפני כחצי שנה היינו בוועדת הכספים בנושא של ממירים, וביקשנו, בשיתוף עם משרד הכלכלה, להמיר את מס הקנייה בשיעור 10% על ממירים, למכס בשיעור 10% על ממירים.

משה גפני: אני זוכר שהיתה בעיה עם סלקום?

<קובי בוזו: כן.

<קובי בוזו: אתם ביקשתם שני דברים: אחד, שנעשה את הוראת השעה לשנתיים ולא לשנה; ודבר שני, שממירים של סלקום, שעובדים בטכנולוגיה אחרת - הם לא היו בצו הקודם - ביקשתם שנכניס אותם לצו החדש.

<קובי בוזו: זה הצו שמובא.

<שלומית ארליך: ממירים שעובדים על אינטרנט ולא על לוין.

<קובי בוזו: כן, זו טכנולוגיה אחרת, שעובדת על האינטרנט, אז הוספנו עוד פרט מכס לצו.

<קובי בוזו: הארכנו אותו לשנתיים, כלומר החל ב-1.1.16 עד 31.12.17 יחול מכס בשיעור 10% על ממירים ומס קנייה בשיעור אפס.

משה גפני: זה גם על החדשים יותר, אלה שביקשנו?

<קובי בוזו: כן.

משה גפני: יש פה מישהו שקשור לעניין הזה?

משה גפני: בבקשה.

<רפאל חדד: שמי רפי חדד, אני מחברת פלקס, פלקסטרוניקס.

<רפאל חדד: זו חברת הרכבות אלקטרוניקה הגדולה בישראל, יש לנו כמעט 3,500 עובדים בישראל.

<רפאל חדד: אנחנו חלק מפלקס העולמית - חברה אמריקאית, מעל 200,000 עובדים בעולם.

<רפאל חדד: אנחנו קשורים לעניין, כי סיכוי סביר, שאם הממירים ייוצרו בישראל, אנחנו נייצר את הממירים האלה במפעל שלנו באופקים.

<רפאל חדד: יש לנו ארבעה מפעלים בישראל – יש לנו מפעל אחד במגדל העמק, שמונה מעל 2,000 עובדים, יש לנו מפעל באופקים, שעובדים בו מעל 500 עובדים, יש לנו מפעל ביבנה ומפעל בשדרות.

משה גפני: איך קוראים למפעל?

<רפאל חדד: פלקסטרוניקס.

משה גפני: כמה שנים אתם באופקים?

<רפאל חדד: 6 או 7 שנים באופקים.

<רפאל חדד: במגדל העמק אנחנו מעל 15 שנה.

משה גפני: איפה עוד?

<רפאל חדד: יש לנו מפעל גם ביבנה.

<רפאל חדד: הוא מעט שונה מהמפעלים באופקים ובמגדל העמק, כי הוא מתעסק בהרכבות גדולות.

משה גפני: כמה עובדים ביבנה?

<רפאל חדד: מעל 500 עובדים.

משה גפני: ובשדרות?

<רפאל חדד: בשדרות זה מפעלון קטנטן.

<רפאל חדד: יש שם כ-30 עובדים.

<רפאל חדד: הוא בעיקר משרת את המפעל ביבנה.

<רפאל חדד: חוץ מזה יש לנו עוד מרכז פיתוח, שנמצא בחיפה.

<רפאל חדד: עובדים שם כ-40 מהנדסים, ואנחנו במצב של גדילה.

<רפאל חדד: במצב טוב.

משה גפני: אז אחרי שעשית פרסום לחברה, מה אתה אומר על הצו?

<רפאל חדד: אחת הבעיות הכי גדולות שלנו היא המפעל באופקים, כי המפעל באופקים וזה במגדל העמק, הוא אותו מפעל.

<רפאל חדד: קשה מאוד להסביר לחברת האם האמריקאית שלנו, למה אנחנו צריכים אותו מפעל במדינה קטנה כמו ישראל.

<רפאל חדד: אין שום סיבה כלכלית-מקצועית.

<רפאל חדד: לכן אנחנו מנסים להביא כמה שיותר עבודה למפעל באופקים.

<רפאל חדד: אחד הדברים שרצינו לעשות זה להביא את הממירים, לייצר את הממירים בישראל.

<רפאל חדד: העברת מס הקנייה למכס יכול לעזור לנו מבלי לפגוע - לא ביס, הוט, מי שלא יהיה.

<רפאל חדד: מבחינתם, זה בדיוק אותו דבר המחיר הסופי.

<רפאל חדד: משם אנחנו באים.

משה גפני: כלומר אתם תומכים בצו הזה.

<רפאל חדד: אני תומך מאוד בצו הזה.

<רפאל חדד: אני רק רוצה לתת פה הערה קטנה – הייתי שמח אם הצו הזה היה לא לתקופה של שנתיים אלא לתקופה של שלוש וארבע שנים, כי כשבאים למתכנני הממירים שמגיעים מחו"ל לישראל, ואומרים להם: בואו ותייצרו בישראל, למשך שנה או שנתיים, פוחדים, מה יקרה מייד אחר כך.

<רפאל חדד: צריך לתת להם לפחות את ההרגשה, את האופציה- - -

משה גפני: למה לא עושים את זה יותר באמת?

משה גפני: ביקשנו לשנתיים והבאתם לשנתיים, אבל למה לא יותר?

משה גפני: אני נזכר בדיון הקודם.

משה גפני: למה אי-אפשר, חברה כמו שהם, למה לא יכול להיות יותר זמן?

<קובי בוזו: קודם כל, יש הסכם ITA, שלא היה ברור בדיוק אם אנחנו יכולים להטיל מכס.

<קובי בוזו: במצב הקודם גם היו חלקים לממירים וגם כרטיסים לממירים, והתברר לנו, אחרי שיצאנו מכאן, שאי-אפשר להטיל מכס על הכרטיסים ועל החלקים.

<קובי בוזו: למשל, את זה הוצאנו מהצו.

<קובי בוזו: הבאנו את הצו הזה לשנתיים.

<קובי בוזו: בדקנו עם משרד הכלכלה, אם אנחנו יכולים להטיל משנתיים, גם לראות אם זה מתאים עם הסכם ITA.

<קובי בוזו: אמרו לנו שזה תואם את ההסכם.

<קובי בוזו: לכן הבאנו את זה לשנתיים.

משה גפני: אי-אפשר יותר?

<קובי בוזו: יכול להיות שאפשר יותר.

<קובי בוזו: ביקשנו לשנתיים.

<קובי בוזו: הבאנו צו.

<קובי בוזו: אנחנו בהוראת שעה מתנהלים תמיד בזהירות.

משה גפני: הבנתי.

משה גפני: אין לי טענות.

משה גפני: אנחנו ביקשנו שנתיים, ואתם הבאתם שנתיים – בסדר.

משה גפני: אני שואל, אם אפשר יותר.

משה גפני: למשל, המפעל הזה, שעליו מדברים.

<קובי בוזו: אנחנו צריכים לבחון את זה.

<גיא גולדמן: זה קו ייצור חדש.

<גיא גולדמן: אנחנו לא יודעים אם הוא יהיה רווחי.

<גיא גולדמן: צריך לראות.

<גיא גולדמן: המפעל הזה עשה משהו אחר.

משה גפני: אבל הוא אומר:

משה גפני: כדי שיהיה יותר סיכוי שהקו החדש הזה יצליח, ושחברת האם תמשיך עם זה, שתהיה להם יותר ודאות.

<גיא גולדמן: בבקשות שהובאו בפנינו טרם קביעת הצו דובר על הוראת שעה לשנה; לא אמרו שצריך ודאות לכמה שנים.

<גיא גולדמן: אמרו: תאשרו את התקופה הזאת.

משה גפני: בבקשה.

<שאול ששון: שאול ששון, משרד הכלכלה.

<שאול ששון: אנחנו יזמנו את המהלך הזה – כמובן, בשיתוף פעולה עם רשות המסים.

<שאול ששון: כרגע, מאז הוועדה הקודמת, כן יש הסכם בין-לאומי, שמאפשר לנו מכס של עד 10% לארבע שנים.

<שאול ששון: כמובן, שיקול שלכם, אם לאשר את זה.

<שאול ששון: אנחנו מבינים – לא מדובר בקו חדש.

<שאול ששון: אנחנו מכירים את פלקסרוניקס וגם את החברות האחרות שעושות.

<שאול ששון: מדובר באותם קווים.

<שאול ששון: רק צריך להעביר את זה לכאן.

<שאול ששון: לוקח זמן לחתום הסכמים.

<שאול ששון: הוט וגם הם היו רוצים כמה שיותר ודאות – הכול לפי מה שאתם מחליטים ומה שהמכס קובע.

משה גפני: לא, אתם מחליטים והמכס, וזה בסדר.

משה גפני: אתם המשרד המקצועי בעניין הזה.

משה גפני: הם טוענים שמדובר בקו ייצור חדש.

<שאול ששון: לא.

<שאול ששון: הוא איש המקצוע.

<שאול ששון: אותן מכונות יכולות לייצר- - -

<גיא גולדמן: יכולות, אבל ייצרו או לא ייצרו?

<שאול ששון: לא.

משה גפני: יש בעיה?

משה גפני: אם תעמדו על שנתיים, יהיה שנתיים, אבל אם אין התנגדות של משרד הכלכלה- - -

<גיא גולדמן: אני חושב שאם הדבר הזה יביא תועלת, כמו שקובי אמר לפני כן, זה יוארך.

<גיא גולדמן: פשוט רוצים לבחון, אם זה מביא תועלת, ולא רוצים לעשות צו שבסופו של דבר לא מביא שום תועלת.

<גיא גולדמן: זה משהו חדש.

<גיא גולדמן: במכונות האלה ייצרו משהו חדש.

<גיא גולדמן: נעקוב.

<גיא גולדמן: זה יעבוד – נאריך.

<גיא גולדמן: הרי אין טעם, משהו שמביא ערך, להפסיק.

<גיא גולדמן: בשביל מה אנחנו פה?

משה גפני: אם אנחנו נחליט לאשר את הצו, והוועדה תמליץ שאם יתברר תוך שנה שזה באמת מצליח, להאריך את זה בעוד שנתיים, זה בסדר?

משה גפני: הוועדה תמליץ עכשיו.

<רפאל חדד: אני אומר שכן, רק הבעיה היא לשכנע – לא אותנו אלא את מתכנני הממירים.

<רפאל חדד: אם מתכנן הממירים, שמגיע מחו"ל, יידע בוודאות שאחרי שנה-שנתיים לא ישנו לו את החוקים, יהיה לו יותר קל, לקבל את ההחלטה.

משה גפני: אנחנו כאן.

משה גפני: הוועדה אומרת שאנחנו עושים את זה לשנתיים, כי הבקשה המקורית היתה לשנה, ואנחנו עושים את זה לשנתיים, ואנחנו ממליצים למכס, לרשות המסים, אנחנו ממליצים להם, אם יראו שתוך שנה זה מצליח - להביא לכאן צו שמאריך את זה בעוד שנתיים.

משה גפני: זה בסדר, נכון?

<רפאל חדד: מקובל.

משה גפני: יש עוד מישהו שרוצה להתייחס?

משה גפני: אני מציע שנקבל החלטה, שאנחנו מאשרים את הצו.

משה גפני: היתה בקשה לשנה, ואנחנו על-פי ההחלטה ומה שאתם מביאים עכשיו, זה לשנתיים.

משה גפני: הוועדה מחליטה שהיא מבקשת מהמכס, מרשות המסים, לבחון בתוך השנה הקרובה, את הפעילות של החברה.

משה גפני: אם אכן יתברר שזה מועיל, אנחנו מבקש שבעוד שנה יביאו הארכת הצו לשנתיים נוספות.

משה גפני: מי בעד אישור הצו – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד אישור הצו – פה אחד צו תעריף המכס והפטורים ומס קנייה על טובין (הוראת שעה מס' 11), התשע"ה-2015 (ממירים – הטלת מכס על יבוא ממירים אלקטרוניים), אושר.

משה גפני: אין נגד, אין נמנעים.

משה גפני: הצו אושר פה אחד.

משה גפני: תגיד את זה גם לחברת האם...

טמיר כהן: בכל מקרה, תעדכנו גם אתם אותנו לגבי ההתקדמות.

משה גפני: תודה רבה, הישיבה נעולה.